# Didžioji baltakuodė kakadu

### Straipsnis iš Vikipedijos, laisvosios enciklopedijos.

Cacatua alba
Didžioji baltakuodė kakadu (Cacatua alba)
Mokslinė klasifikacija

Karalystė: | Gyvūnai ( Animalia)
Tipas: | Chordiniai ( Chordata)
Klasė: | Paukščiai ( Aves)
Būrys: | Papūginiai paukščiai ( Psittaciformes)
Šeima: | Kakadu ( Cacatuidae)
Pošeimis: | Baltosios kakadu ( Cacatuinae)
Gentis: | Tikrosios kakadu ( Cacatua)
Rūšis: | Didžioji baltakuodė kakadu ( Cacatua alba)

Didžioji baltakuodė kakadu (lot. Cacatua alba, angl. Umbrella Cockatoo, vok. Weißhaubenkakadu) – kakadu (Cacatuidae) šeimos papūga.

## [taisyti] Išvaizda

Kūnas 45-50 cm, sparnai 25-31 cm, uodega apie 20 cm ilgio; svoris iki 600 g. Plunksnų danga balta, žvilganti. Antuodegis ir pauodegis geltoni. Kuodas labai gražus, žvilgantis baltos spalvos, pašiauštas primena karūną. Aplink akis esantis žiedas yra mėlynai pilkas. Skiriamasis patino ir patelės požymis yra rainelės spalva. Patelės ji šviesiai raudona ar šviesiai ruda, o patinų – tamsiai ruda. Snapas ir kojos juodai pilkos spalvos.

## [taisyti] Paplitimas

Paplitusi Molukų archipelage ir aplinkinėse salose.

## [taisyti] Gyvenimo būdas

Apsigyvena miškuose, mangrovių sąžalynuose, pelkėse, upių pakrantėse, žėmės ūkio srityse, iki 300-900 m. virš jūros lygio. Laikosi poromis, nedideliais ar dideliais pulkais iki 50 paukščių. Atsargi. Didesnę dienos dalį praleidžia medžių viršūnėse. Trūkstant maisto, migruoja.

Nakvoja pulkais pavieniuose aukštuose medžiuose. Sugeba šakele pasikasyti sau nugarą ar pabarbenti į medį, įspėdama kitus paukščius apie užimtą teritoriją.

Maitinasi vaisiais (papajos), riešutais, grūdais (kurūzų), sėklomis, uogomis, vabzdžiais (skėriais) ir jų lervomis, smulkiais ropliais (scinkais). Pakenkia kukurūzų laukams.

Poras sudaro visam gyvenimui. Lizdą įsirengia medžių uoksuose ar išpuvusiose ertmėse, 5-30 m aukštyje. Dėtyje 2-3 kiaušiniai. Peri abu tėvai apie 28-30 dienų. Išsiritę jaunikliai apsiplunksnuoja po dviejų mėnesių. Per metus viena vada.

Rūšis įrašyta į Tarptautinę raudonąją knygą. Gamtoje išlikę apie 43-183 tūkst. paukščių.

## [taisyti] Laikymas

Tai labai patikimos, artistiškos ir prieraišios papūgos. Kai kurios gali pamėgdžioti žmogaus kalbą. Gyvenimo trukmė 50-70 metų.

Didžioji baltakuodė kakadu

| Vikiteka: Didžioji baltakuodė kakadu – Iliustracijos, vaizdo ir garso įrašai, susiję su straipsniu

Rodomas puslapis "http://lt.wikipedia.org../../../d/i/d/Did%C5%BEioji_baltakuod%C4%97_kakadu.html"

Kategorija: Kakadu

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Bahasa Indonesia
- Česky
- Deutsch
- English
- Français
- Русский
- Svenska